HU Az Európai Unió Hivatalos Lapja C 267/36

A francia kormány közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló 94/22/EK európai parlamenti és tanácsi irányelv alapján (1)

(Folyékony vagy gáznemű szénhidrogének kutatására vonatkozó kizárólagos engedély (ún. „Permis de Nogent-sur-Seine”) iránti kérelemről szóló hirdetmény)

(EGT-vonatkozású szöveg)

(2007/C 267/12)

A Toreador Energy France SCS társaság – székhelyének címe: 9 rue Scribe F-75009 Paris – 2007. május 21-i kérelmében folyékony vagy gáznemű szénhidrogének felkutatására feljogosító kizárólagos engedélyért – ún. „Permis de Nogent-sur-Seine” – folyamodott öt éves időtartamra, körülbelül 398 négyzetkilométernyi, Seine-et-Marne, Marne és Aube megyében fekvő területre.

A kérelem tárgyát képező terület részben átfedésben van a Renouveau Energie Ressources társaság – székhelyének címe: 16, rue de Vivienne, F-75002 Paris – 2007. február 28-i kérelmével, melyben folyékony vagy gáznemű szénhidrogének felkutatására feljogosító kizárólagos engedélyért – ún. „Permis de La Folie de Paris” – folyamodott öt éves időtartamra, körülbelül 962 négyzetkilométernyi, Seine-et-Marne, Marne és Aube megyében fekvő területre.

Ez a hirdetmény a közös terület külső felszínére vonatkozik. A szóban forgó közös terület határvonalát a földrajzi koordinátáikkal meghatározott alábbi csúcsokat felsorolásuk sorrendjében összekötő délkörök és szélességi körök ívei alkotják, a párizsi délkört véve kezdő meridiánnak.

Csúcsok Földrajzi hosszúság Földrajzi szélesség A 1,10 gr K 53,90 gr É B 1,30 gr K 53,90 gr É C 1,30 gr K 53,80 gr É D 1,10 gr K 53,80 gr É

A kérelmek benyújtása

A kezdeti kérelmet és a versengő kérelmeket előterjesztőknek teljesíteniük kell a bányászati engedélyekről és a földfelszín alatti tárolásra vonatkozó engedélyekről szóló, 2006. június 2-i 2006-648 sz. rendelet (Journal officiel de la République Française – a Francia Köztársaság hivatalos lapja, 2006. június 3.) 4. és 5. cikkében meghatározott feltételeket.

Az érdekelt társaságok versengő kérelmet nyújthatnak be ezen felhívás közzétételétől számított kilencven napon belül az Európai Közösségek Hivatalos Lapja 1994. december 30-i C 374. számának 11. oldalán közzétett, a szénhidrogén-bányászati engedélyek franciaországi megszerzéséről szóló hirdetményben összefoglalt szabályok szerint, amelyeket a bányászati engedélyekre és a földfelszín alatti tárolásra vonatkozó engedélyekre vonatkozó 2006-648 sz. rendelet állapított meg. A versengő kérelmeket az alábbi címen lehet benyújtani a bányászatért felelős minisztériumhoz.

Az engedély megadásának feltételei és határideje

A kezdeti kérelemre és a versengő kérelmekre vonatkozó döntések figyelembe veszik az említett rendelet 6. cikkében foglalt bányászati engedély kiadásának feltételeit, meghozataluk határideje pedig legfeljebb két év attól számítva, hogy a „Folie de Paris” kérelem beérkezett a francia hatóságokhoz, azaz legkésőbb 2009. március 2.

A tevékenység folytatására és leállítására vonatkozó feltételek és követelmények.

A kérelmezők figyelmébe ajánljuk a bányászati törvénykönyv 79. és 79.1 sz. cikkét és a bányászati munkákról, a földfelszín alatti tárolási munkákról, valamint a bányák és a földfelszín alatti tárolás felügyeletéről szóló, 2006. június 2-i 2006-649 sz. rendeletet (Journal officiel de la République Française – a Francia Köztársaság hivatalos lapja, 2006. június 3.).

Minden további információ a környezetvédelemért, valamint a fenntartható fejlődésért és területrendezésért felelős minisztériumnál szerezhető be (energia- és nyersanyag főigazgatóság, energia- és bányászati források igazgatósága, bányajogi hivatal): ministère de l'écologie, du développement et de l'aménagement durables (direction générale de l'énergie et des matières premières, direction des ressources énergétiques et minérales, bureau de la législation minière), címe: 61, boulevard Vincent Auriol, Télédoc 133, F-75703 Paris Cedex 13 tel.: (33) 144 97 23 02 vagy 153 94 14 72, fax: (33) 144 97 05 70.

A fent említett törvényi és rendeleti rendelkezésekhez a Légifrance honlapon:

http://www.legifrance.gouv.fr internetcímen lehet hozzáférni.

(1) HL L 164., 1994.6.30., 3. o.